Gögnin innihalda hnitsett útbreiðslusvæði farsíma - og farnetsþjónustu fyrir GSM , TETRA , 3G og 4G þjónustu á vegum Símans , Nova , Vodafone og Neyðarlínunnar ( TETRA ) . Sýnd eru þau svæði þar sem líklegast er að ná nýtanlegu merki , þannig að hægt sé að tala í farsíma , senda smáskilaboð eða að ná gagnasambandi . Gera þarf ráð fyrir að t.d. veður , landslag og aðrir hugsanlegir utanaðkomandi þættir geti haft áhrif á dreifingu fjarskiptamerkja til eða frá . Í spálíkani PFS er miðað við merki utanhúss í 2 metra hæð . Merki dofnar þegar símtæki er inni í bíl eða inni í húsi , því fjær veggjum eða þaki sem tækið er , því lakara merki næst . Þannig næst merki yfirleitt síst inni í miðju húsi og niðri í kjallara . Móttaka getur verið mismunandi milli símtækja , þ.e. loftnet símtækja og staðsetning þeirra í tækinu getur verið mjög mismunandi . Tölur varðandi fastanettengingar fasteigna á öllu landinu innan 100 x 100 metra reita .